laion/Wikipedia-Exotic huggingface dataset:
ნესებირი

ნესებირი (ბულგ. Несебър) — ანტიკური ქალაქი და მთავარი საკურორტო დასახლება შავი ზღვის სანაპირო ზოლში, ქალაქის ირგვლივ შექმნილია ნესებირის მუნიციპალიტეტი, ტერიტორია მიეკუთვნება ბურგასის ოლქს. ნესებირს ხშირად მოიხსენიებენ, როგორც შავი ზღვის მარგალიტს და ბულგარეთის დუბროვნიკს, ნესებირს გააჩნია მდიდარი ისტორია და იგი ევროპის ერთ-ერთ უძველეს დასახლებულ პუნქტად ითვლება. ეს ტერიტორია არის ერთ-ერთი ყველაზე ცნობილი ტურისტული ადგილი და ნავსადგური შავი ზღვის ფარგლებში. ქალაქის უძველესი ნაწილი მდებარეობს ნახევარკუნძულზე (ადრე კუნძულზე), ეს ტერიტორია ქალქს ვიწრო ბილიკით უკავშირდება, აქ აისახება მრავალი ცივალიზაციის კვალი. ნესებირში არსებული ისტორიული შენობების სიუხვის გამო, იუნესკომ იგი 1983 წელს მსოფლიო მემკვიდრეობების სიაში შეიყვანა. 2005 წლის აღწერის შედეგად ნესებირის მცხოვრებთა რაოდენობა შეადგენდა 10 194 კაცს, ქალაქის მერია ნიკოლაი დიმიტროვი. Gallery of pictures from Nesebar Folklore Ensemble Slanchev Bryag – Nessebar დაარქივებული 2010-06-13 საიტზე Wayback Machine. Ancient Nesebar Portal of Nessebar დაარქივებული 2005-10-24 საიტზე Wayback Machine.
Škoda 05T

Škoda 05 T — ჩეხური წარმოების, ცალმხრივი მიმართულების, შესახსრული, ხუთსექციური, სამურიკიანი, ნახევრადდაბალიატაკიანი ტრამვაის ვაგონი. იგი აიგო 2003 წელს, პლზენის Škoda-ს ქარხანაში, Škoda 03 T–ს მიხედვით. ამჟამად აგებულია მხოლოდ ერთი ვაგონი, რომელიც პლზენში მუშაობს. სიგრძე (ბუფერებამდე): 31,93 მ სიგანე: 2,46 მ სიმაღლე: 3,46 მ ადგილების რაოდენობა: 330 დასაჯდომი ადგილები: 66 დასადგომი ადგილები: 264 მაქს. რეკომენდებული სიჩქარე: 70 კმ/სთ დაბალი იატაკის ფართი: 40% იატაკის სიმაღლე (ლიანდაგის ზედაპირიდან): 350/620/780 მმ ვიკისაწყობში არის გვერდი თემაზე: Škoda 05T (ჩეხური) ინფორმაცია Škoda 05T-ს პლზენში ექსპლუატაციის შესახებ
Tatra T5C5

ტატრა T5C5 — ჩეხური წარმოების, ცალმხრივი მიმართულების, ერთსექციური, ორურიკიანი (ოთხღერძიანი), მოტორებიანი ტრამვაის ვაგონი, რომელიც 1970–იანი წლების ბოლოს კომპანია ČKD Tatra–მ გამოუშვა. აღნიშნული ტიპის პირველი ორი ვაგონი 1978 წელს აიგო და ჯერ პრაღაში და შემდგომ ბუდაპეშტში გადიოდა ტესტირებას. იგი მნიშვნელოვნად განსხვავდება ტატრას უწინდელი მოდელებისგან, რომლებიც განთქმულია მართვის პრაქტიკული სისტემებით. 1978–1984 წწ ბუდაპეშტში 322 ტატრა T5C5 ჩაიტანეს, რომლებიც დღემდე აქტიურ ექსპლუატაციაშია. მათგან 80 ვაგონს 2002–2004 წწ გადაიარაღება ჩაუტარდა და ახლა აქვთ ახალი, თანამედროვე IGBT ელექტროაღჭურვილობა. აგრეთვე სრულად განახლდა მათი ინტერიერი. ტატრა T5C5–ის მოდერნიზებულ ტიპს ტატრა T5C5K ეწოდა. ტატრა T5C5 ტატრა T5C5 (#. 4000) ბუდაპეშტში ტატრა T5C5K ბუდაპეშტში სიგრძე (ბუფერებამდე): 14,7 მ სიგანე: 2,5 მ სიმაღლე: 3,14 მ ცარიელი ვაგონის წონა: 18,3 ტ ადგილების რაოდენობა: 100 დასაჯდომი ადგილები: 28 დასადგომი ადგილები: 72 მოტორების სიმძლავრე: 4 x 45 kW მაქს. რეკომენდებული სიჩქარე: 65 კმ/სთ 1978–1984 წწ. აიგო 322 ვაგონი. შეგიძლიათ იხილოთ მედიაფაილები თემაზე „Tatra T5C5“ ვიკისაწყობში.
მსოფლიო საფეხბურთო ჩემპიონატი 1930: ფინალი

პირველი მსოფლიო ჩემპიონატის ფინალი გაიმართა 1930 წლის 30 ივლისს, მონტევიდეოში, სენტენარიოს სატდიონზე. ერთმანეთს დაუპირისპირდნენ ურუგვაი და არგენტინა. ამ შეხვედრას 80 000 მაყურებელი დაესწრო. მსოფლიო ჩემპიონის ტიტული ურუგვაიმ მოიპოვა მან არგენტინა ანგარიშით 4-2 დაამარცხა. ურუგვაი: ბალესტრერო, გესტიდო, ფერნანდესი, ირიარტე, ანდრადე, კასტრო, სკარონე, დორადო, მაშერონი, ჩეა, ნაზაცი. არგენტინა: ბოტასო, ფერეირა, ხ.ევარისტო, დელა ტორე, სტაბილე, მონტი, სუარესი, ვარალო, პეუჩელე, მ.ევარისტო, პატერნოსტერი. გოლები: დორადო (ურუ) 12', პეუჩელე (არგ) 20', სტაბილე (არგ) 37', ჩეა (ურუ) 57', ირიარტე (ურუ) 68', კასტრო (ურუ) 89'
რუსეთ-ოსმალეთის ომები

ისტორიაში რუსეთსა და ოსმალეთს შორის რამდენიმე ომი მოხდა: რუსეთ-ოსმალეთის ომი (1568-1570) რუსეთ-ოსმალეთის ომი (1676-1681) რუსეთ-ოსმალეთის ომი (1686-1700) რუსეთ-ოსმალეთის ომი (1710-1713) რუსეთ-ოსმალეთის ომი (1735-1739) რუსეთ-ოსმალეთის ომი (1768-1774) რუსეთ-ოსმალეთის ომი (1787-1791) რუსეთ-ოსმალეთის ომი (1806-1812) რუსეთ-ოსმალეთის ომი (1828-1829) რუსეთ-ოსმალეთის ომი (1853-1856) რუსეთ-ოსმალეთის ომი (1877-1878) რუსეთ-ოსმალეთის ომი (1914-1918)
ალბორანის ზღვა

ალბორანის ზღვა — ყველაზე დასავლური ზღვა ხმელთაშუა ზღვაში. იგი მდებარეობს გიბრალტარის სრუტის წინ და მისი სიგრძე დაახლოებით 400 კმ-ს აღწევს, სიგანე კი 200 კმ-ს, ალბორანის ზღვის საშუალო სიღრმე შეადგენს 1000-1500 მ, მაქსიმალური სიღრმე ზღვის აღმოსავლეთ ნაწილშია და ის შეადგენს 2000 მეტრს. ზღვის სიღრმეში არის რამდენიმე წყალქვეშა ქედი. მათგან უდიდესია ალბორანის ქედი, ის გადაჭიმულია ჩრდილოეთიდან დასავლეთის მიმართულებით, სწორედ ამ ნაწილში მდებარეობს ალბორანის პატარა ვულკანური კუნძულებიც. ქედი ზღვას ჰყოფს სამ ნაწილად: დასავლეთ, სამხრეთ და აღმოსავლეთ ალბორანად. ზედაპირის ტემპერატურა ზამთრობით შეადგენს 15 °C, ხოლო ზაფხულობით 24 °C. მდიდარია ალბორანის ზღვის ეკოსისტემა, აქ მრავლადაა დელფინები და ზღვის კუები. ზღვის სანაპირო ზოლში განვითარებულია მეთევზეობა. ოკეანეებისა და ზღვების საზღვრები დაარქივებული 2011-10-08 საიტზე Wayback Machine.
ბალეარის ზღვა

ბალეარის ზღვა მდებარეობს სამხრეთ ევროპაში. ზღვის აღმოსავლეთით არის ბალეარის კუნძულები, ხოლო დასავლეთით პირინეს ნახევარკუნძული. ფართობი 86,000 კმ², საშუალო სიღრმე 767 მ, მაქსიმუმი სიღრმე 2132 მეტრი, თებერვალში ზღვაზე საშუალო ტემპერატურა შეადგენს 12 °C, ხოლო აგვისტოში 25 °C. ბალეარის ზღვაში ჩაედინება მდინარეები: ებრო, ტურია, ხუკარი და სხვები. ზღვის სანაპირო ზოლში განვითარებულია მეთევზეობა. ბალეარის ზღვის უდიდესი პორტები: ვალენსია, ბარსელონა, პალმა. ზღვის სანაპირო ზოლში მრავალი კურორტია. ოკეანეებისა და ზღვების საზღვრები დაარქივებული 2011-10-08 საიტზე Wayback Machine.
ბოტნიის უბე

ბოტნიის უბე, ბოტენვიკი (შვედ. Bottenviken; ფინ. Perämeri) — ბოტნიის ყურის ჩრდილოეთი ნაწილი, რომელიც თავის მხრივ, ბალტიის ზღვის ჩრდილო ნაწილს წარმოადგენს. ფართობი 36,800 კმ². მაქსიმალური სიღრმე 147 მეტრი.უბის უკიდურესი ჩრდილოეთი წერტილია შვედეთის ქალაქი ტორე. ბოტნიის უბის დასავლეთით მდებარეობს შვედეთი, აღმოსავლეთით ფინეთი, ხოლო სამხრეთით — კვარკენის არქიპელაგი. ბოტნიის უბის ძირითადი საპორტო ქალაქებია: ოულუ, კემი და რააჰე. ვიკისაწყობში არის გვერდი თემაზე: ბოტნიის უბე ბოტნიის უბე — ინფორმაცია
New Morning

New Morning — ამერიკელი მომღერლის და სიმღერების ავტორის ბობ დილანის 1970 წელს გამოცემული ალბომი. ამ დისკს უფრო სპონტანური ხასიათი აქვს, თუმცა უფრო მაღალი შეფასება დაიმსახურა, ვიდრე წინამორბედმა სტუდიურმა ალბომმა. აშშ-ს ჰიტ-აღლუმში ალბომმა #7 პოზიციამდე მიაღწია, ხოლო ბრიტანეთში დილანისათვის იყო რიგით პირველი #1 ალბომი ჰიტ-აღლუმში. ყველა სიმღერის ავტორი - ბობ დილანი. ↑ Thomas, Stephen. (1970-10-21) Allmusic review. Allmusic.com. ციტირების თარიღი: 2012-08-29. ↑ Flanagan, ბილ. (1991-03-29) Dylan Catalog Revisited. EW.com. დაარქივებულია ორიგინალიდან — 2011-09-28. ციტირების თარიღი: 2012-08-29. ↑ Bob Dylan: New Morning : Music Reviews : Rolling Stone. RollingStone.com (1970-11-26). დაარქივებულია ორიგინალიდან — 2010-01-03. ციტირების თარიღი: 2012-08-29.
Bob Dylan's Greatest Hits Vol. II

Bob Dylan's Greatest Hits Vol. II — ამერიკელი მომღერლის და სიმღერების ავტორის ბობ დილანის 1971 წელს გამოცემული კრებული. იმის გამო, რომ ახალი სიმღერების ჩაწერის შესახებ არაფერი იყო ცნობილი, ლეიბლმა CBS Records გადაწყვიტა ძველი სიმღერების დისკის გამოცემა. ამასთან, მათი ნახევარი წარმოადგენს მანამდე გამოუცემელ კომპოზიციებსაც. აშშ-ში დისკმა მიაღწია ჰიტ-აღლუმში #14, ხოლო ინგლისში - #12 პოზიციას. ↑ Allmusic review ↑ Robert Christgau review ↑ Rolling Stone review
Pat Garrett & Billy the Kid

Pat Garrett & Billy the Kid — ამერიკელი მომღერლის და სიმღერების ავტორის ბობ დილანის 1973 წელს გამოცემული სტუდიური ალბომი. ამასთან ერთად იგი არის ფილმ „პეტ გერეტი და ბიჭუნა ბილის“ საუნდტრეკი. ამ ფილმში თავად დილანიც მონაწილეობს. ფილმის დიდი ნაწილის განმავლობაში ჟღერს როგორც ინსტრუმენტული მუსიკა, ასევე სიმღერები და დილანის ყველაზე პოპულარული სიმღერაც — „Knockin' on Heaven's Door“. აშშ-ში ალბომი მოხვდა ჩარტების #16, ხოლო ინგლისში — #29 პოზიციაზე. ყველა სიმღერის ავტორი — ბობ დილანი. ↑ Eder ↑ Christgau 1973 ↑ Flanagan 1991 ↑ Brackett 2004, p. 262
Dylan (1973 წლის ალბომი)

Dylan — ამერიკელი მომღერლის და სიმღერების ავტორის ბობ დილანის 1973 წელს გამოცემული სტუდიური დისკი. ალბომში შეტანილია დისკების Self Portrait და New Morning შემდეგ დარჩენილი მასალა. მიუხედავად ამისა, მან დიდი ინტერესი გამოიწვია და აშშ ჰიტ-აღლუმში #17 პოზიციამდე მიაღწია და მიიღო ოქროს სტატუსიც. ↑ Erlewine, Stephen Thomas. Dylan AllMusic-ზე ↑ Christgau, Robert (1981). „Consumer Guide '70s: D“, Christgau's Record Guide: Rock Albums of the Seventies. Ticknor & Fields. ISBN 089919026X.  ↑ Larkin, Colin (2007). The Encyclopedia of Popular Music, 4th, Oxford University Press. ISBN 978-0195313734.  ↑ Flanagan, Bill. (1991-03-29) Entertainment Weekly review. Ew.com. დაარქივებულია ორიგინალიდან — 2011-09-28. ციტირების თარიღი: 2012-02-07 ↑ Landau, Jon (19 ნოემბერი, 1973). „Bob Dylan Dylan album review“. Rolling Stone. დაარქივებულია ორიგინალიდან — 2017-09-12. ციტირების თარიღი: 2013-11-03. შეამოწმეთ თარიღის პარამეტრი |date=-ში (დახმარება) ↑ (1999) MusicHound Rock: The Essential Album Guide, 2nd, Farmington Hills, MI: Visible Ink Press, გვ. 371. ISBN 1-57859-061-2.  ↑ (2004) The New Rolling Stone Album Guide. New York, NY: Fireside, გვ. 262. ISBN 0-7432-0169-8.
კვარკენი

კვარკენი (შვედური Kvarken, ფინური Merenkurkku) — არქიპელაგი სკანდინავიის ვიწრო რეგიონში, რომლის ჩრდილოეთით მდებარეობს ბოტნიის ყურე, ხოლო სამხრეთით ბოტნიის ზღვა. მანძილი შვედეთამდე 80 კილომეტრი, ხოლო ფინეთამდე 25 კილომეტრი. კვარკენის სიახლოვეს წყლის სიღრმე 25 მეტრია. აქ მიწა ყოველწლიურად 1 სანტიმეტრით იზრდება. კუნძულების დიდი ნაწილი ფინეთის შემადგენლობაში შედის. 2006 წელს იუნესკომ ეს ტერიტორია მსოფლიო მემკვიდრეობად აღიარა. მსოფლიო მემკვიდრეობის ძეგლების სია ევროპაში ვიკისაწყობში არის გვერდი თემაზე: კვარკენი Kvarken World Heritage Site[მკვდარი ბმული] UNESCO World Heritage profile
დაცემული ანგელოზი (საიდუმლო მასალები)

დაცემული ანგელოზი (Fallen Angel) — ამერიკული ზებუნებრივი და სამეცნიერო ფანტასტიკის ჟანრის სერიალ საიდუმლო მასალების პირველი სეზონის მეათე ეპიზოდი, რომელიც ეთერში გავიდა 1993 წლის 19 ნოემბერს. ყურადღება!  ქვემოთ მოყვანილია სიუჟეტის და/ან დასასრულის დეტალები. ხმაურით რაღაც ეცემა ტყეში. ორი საექსპედიციო ჯგუფი, მალდერის მონაწილეობით მიემგზავრება ტყეში. ფოქსი თვლის, რომ ტყეში იმყოფება უჩინარი უცხოპლანეტელი. სკალი აღმოაჩენს, რომ მთავრობა იტყუება, რათა დაფაროს სიმართლე. მაგრამ აგენტებთან კონტაქტში მაქს ფენინგი, რომელსაც უცნაური ძალა თან წაიყვანს. ამ გატაცების ერთადერთი მოწმე მალდერი აღმოჩნდება. მას გაჭირვებიდან მხოლოდ ’ღრმა ყელი’ იხსნის. Fallen Angel — კინოფილმების ინტერნეტ-მონაცემთა ბაზა (ინგლისური)
ევა (საიდუმლო მასალები)

ევა (Eve) — ამერიკული ზებუნებრივი და სამეცნიერო ფანტასტიკის ჟანრის სერიალ საიდუმლო მასალების პირველი სეზონის მეთერთმეტე ეპიზოდი, რომელიც ეთერში გავიდა 1993 წლის 10 დეკემბერს. ყურადღება!  ქვემოთ მოყვანილია სიუჟეტის და/ან დასასრულის დეტალები. მალდერი და სკალი ძიებენ ვინმე ჯოელ სიმონსის მკვლელობას. მისი შვილი, ტინა სიმონსი ამტკიცებს, რომ მის მამას მოაკითხეს ღრუბლებიდან. თანდათან აღმოჩნდება, რომ სან-ფრანცისკოში მსგავსი მკვლელობა მოხდა და გოგონა სახელად სინდი ტინას ტყუპისცალივით გამოიყურება. ამასობაში ტინას იტაცებენ. ცნობილი ხდება, რომ კვალი მოდის ხელოვნური განაყოფიერების კლინიკიდან. უფრო მეტიც - საქმე ეხება კლონირების პროგრამას. Eve — კინოფილმების ინტერნეტ-მონაცემთა ბაზა (ინგლისური)
ლიუბომირ პიპკოვი

ლიუბომირ პიპკოვი (ბულგ. Любомир Пипков; დ. 6 სექტემბერი, 1904, ლოვეჩი — გ. 9 მაისი, 1974, სოფია) — ბულგარელი კომპოზიტორი, პედაგოგი, მუსიკის საზოგადო მოღვაწე, ბულგარეთის სრ სახ. არტისტი (1952). სწავლობდა სოფიაში (1919-26), შემდეგ პარიზში პოლ დიუკასთან (1926-32). სოფიაში მუშაობდა საორკესტრო და საგუნდო დირიჟორად. იყო „თანამედროვე მუსიკის“ საზოგადოების (1933 წლიდან) ერთ-ერთი ფუძემდებელი. 1944-48 წლებში სოფიის სახელმწიფო ოპერის დირექტორი, 1947-57 წლებში ბულგარეთის კომპოზიტორთა კავშირის პირველი მდივანი. 1948 წლიდან სახელმწიფო აკადემიის (1954 წლიდან ბულგარეთის სახელმწიფო კონსერვატორია) პროფესორი. ნაწარმოებები: „ორატორია ჩვენს დროებაზე“, მუსიკალური დრამა „ანტიგონე-43“; ოპერები: „იანინას 9 ძმა“ (1937) და „მომჩილი“ (1948); კამერულ-საკრავიერი ანსამბლები, გუნდები, საფორტეპიანო პიესები, კინომუსიკა. დიმიტროვის მუსიკა (1950, 1951, 1952). ქართული საბჭოთა ენციკლოპედია, ტ. 8, თბ., 1984. — გვ. 67.
რონ უისლი

რონალდ ბილიუს „რონ“ უისლი — „ჰარი პოტერის“ სამყაროს ერთ-ერთი მთავარი პერსონაჟი. წიგნის მთავარი გმირის, ჰარი პოტერის უახლოესი მეგობარი. ისინი ერთმანეთს გაიცნობენ ე.წ. ჰოგვორტსის ექსპრესში. ერთად მოხვდებიან კლუბ გრიფინდორში. მათ სკოლაში შესვლისთანავე ბევრი სახიფათო და ამაღელვებელი თავგადასავალი გადახდებათ თავს. რონი წმინდასისხლიანი ჯადოქარია. იგი თავის ოჯახთან ერთად ე.წ. „ბუნაგში“ ცხოვრობს. ის საშუალო შესაძლებლობის ოჯახიდანაა, თუმცა მათ ფინანსურად ხშირად უჭირთ. როდესაც ჰოგვორტსისათვის ფინალური ბრძოლის წინ რონს გაახსენდა, რომ არ შეიძლებოდა დაუცველი შინაური ელფების ჰოგვორტსში დატოვება, აღფრთოვანებულმა ჰერმიონმა მას პირველად აკოცა. წიგნის ჰარი პოტერი და სიკვდილის საჩუქრები ბოლოსიტყვაობის მიხედვით ირკვევა, რომ მან ცოლად ჰერმიონ გრეინჯერი მოიყვანა. მათ ორი შვილი, როუზი და ჰიუგო ეყოლათ. ბიოგრაფია საიტზე Harry Potter Wiki
ფანდის ყურე

ფანდის ყურე (ფრანგ. Baie de Fundy) — ყურე ატლანტის ოკეანეში, ჩრდილოეთ ამერიკის სანაპირო ზოლში, სამხრეთით არის მენის ყურე. ფანდის ყურეში მოქცეულია კანადური ორი პროვინცია ახალი შოტლანდია და ნიუ-ბრანსუიკი, ხოლო ყურის სამხრეთული ნაწილი აშშ-ის შტატის მენის სანაპირო ზოლია. ზოგი წყაროს მტკიცებით სახელი „ფანდი“ ფრანგული სიტყვა „ფენდამიდან“ მომდინარეობს და ის „გაყოფილს“ ნიშნავს, სხვა მოსაზრებით ეს სიტყვა პორტუგალიური „ფონდოდან“ მომდინარეობს. ყურის სიგრძე დაახლოებით 300 კილომეტრია, ხოლო სიგანე 90 კმ. ფანდის ყურის საშუალო სიღრმე 214 მეტრია. ყურის გარშემო არსებული ყველაზე დიდი პორტია — სენტ-ჯონი (ნიუ-ბრანსუიკი). ფანდის ყურეში მრავალი მდინარე ჩაედინება, მათგან ყველაზე მნიშვნელოვანია სენტ-კრუა და სენტ-ჯონი. ფანდის ყურეში ყველაზე დიდი მიქცევ-მოქცევა იცის მსოფლიოში. მიქცევ-მოქცევის დროს ზღვის დონე სხვადასხვანაირია. მოქცევის სიდიდე 15,6-18 მ-ია. ↑ Canadian Encyclopedia. დაარქივებულია ორიგინალიდან — 2010-01-13. ციტირების თარიღი: 2010-05-29. ↑ Slocum, Victor (1950). Capt. Joshua Slocum. New York: Sheridan House, გვ. 27–28. ISBN 0-924486-52-X.
ბოტნიის ზღვა

ბოტნიის ზღვა, ბოტენჰავი (შვედ. Bottenhavet; ფინ. Selkämeri) — ბოტნიის ყურის სამხრეთი ნაწილი, რომელიც ერთმანეთთან აკავშირებს ბოტნიის უბესა და ბალტიის ზღვას. მდებარეობს ბოტნიის ყურის სამხრეთით და ბალტიის ზღვის ჩრდილოეთით. ზღვის სანაპირო ზოლი ესაზღვრება ფინეთს და შვედეთს, ბოტნიის ზღვის სიახლოვეს მდებარეობს ალანდის კუნძულები და არქიპელაგის ზღვა. ბოტნიის ზღვის ფართობია დაახლოებით 79,000 კმ². უდიდესი სანაპირო ქალაქები მდებარეობს, ზღვის სამხრეთით და ჩრდილოეთით, ესენია: რაუმა და პორი ფინეთში და ევლე და სუნდსვალი შვედეთში. უმეო (შვედეთი) და ვაასა (ფინეთი) არის ზღვის უკიდურესი ჩრდილოეთი და სამხრეთი წერტილები. ბალტიის ზღვა დაარქივებული 2016-03-03 საიტზე Wayback Machine. (ინგლისური)
ნეორენესანსი

ნეორენესანსი მრავლისმომცველი სტილია, რომელიც მოიცავს XIX საუკუნის არქიტექტურული აღორძინების მიმდინარეობათა იმ ასპექტებს, რომელიც არც გრეციულ (ბერძნული აღორძინება) და არც გოთურ (გოთური აღორძინება) სტილს ეკუთვნის, და რომელმაც აღმაფრენის წყაროდ კლასიციზირებული იტალიური ფორმების ფართო სპექტრი გამოიყენა. ვრცელი გაგებით "რენესანსულ არქიტექტურას" XIX საუკუნის არქიტექტორები და კრიტიკოსები მიაკუთვნებდნენ არა მხოლოდ ფლორენციასა და ცენტრალურ იტალიაში ადრეულ XV საუკუნეში დაწყებულ ჰუმანისტურ შენობათა სტილს; არამედ მასში ასევე მოიაზრებდნენ მანერიზმსა ან ზოგან ბაროკოსაც. თვითშერქმეული სტილის მიკუთვნება შუა და გვიანდელი XIX საუკუნისთვის უცხო არ ყოფილა: "ნეორენესანსს" თანამედროვენი უწოდებდნენ იმგვარ სტრუქტურებს, რომელსაც სხვანი უბრალოდ "იტალიანატს" ან "მეორე იმპერიას" შეარქმევდნენ. განსხვავებული ფორმები, რაშიც არქიტექტურამ განვითარება ჰპოვა ევროპის სხვადასხვა ნაწილში, განსაკუთრებით კი საფრანგეთსა და იტალიაში რენესანსის პერიოდში კიდევ უფრო ართულებს ნეორენესანსის არქიტექტურის განსაზღვრებასა და ამოცნობას. ამის საილუსტრაციოდ საკმარისია "რენესანსის" კატეგორიაში გაერთიანებული, თუმცა ერთმანეთისგან მნიშვნელოვნად განსხვავებული ინგლისური ვოლატონის ჰოლის, იტალიური პალაცო პიტისა და ფრანგული შატო დე შამბორის შედარება. Rosanna Pavoni, editor (1997) Reviving the Renaissance: The Use and Abuse of the Past in Nineteenth-Century Italian Art and Decoration in Series: Cambridge Studies in Italian History and Culture (Cambridge University Press) ISBN 0-521-48151-1. The first assessment of the Renaissance Revival in post-Unification Italy. Book synopsis Marek Zgórniak, Wokół neorenesansu w architekturze XIX wieku, Kraków 1987. ISBN 83-233-0187-5. General study. See abstract on the author's page. Lessenich, Rolf P. Ideals Versus Realities: Nineteenth-Century Decadent Identity and the Renaissance. English Neo-Renaissance in its cultural context. Marshall Field Warehouse, Chicago დაარქივებული 2010-06-02 საიტზე Wayback Machine. "History & styles: The other neo-styles of the 19th century" – Neo-Renaissance in the context of eclectic revival styles in church architecture of the Netherlands, 1850–1900. "Neo-Renaissance (1881–1921)" დაარქივებული 2008-06-15 საიტზე Wayback Machine. Neo-Renaissance building in Katowice, Poland.
Oasis-ის დისკოგრაფია

აქ წარმოდგენილია ბრიტანულ ჯგუფის Oasis დისკოგრაფია.
ალიოშა

ALyosha ან ალიოშა (უკრ. Альоша), ნამდვილი სახელი ალიონა კუჩერი (Олена Кучер) — უკრაინელი მომღერალი და კომპოზიტორი. ევროვიზია 2010-ის მონაწილე სიმღერით „Sweet People“. ალიონამ დაამთავრა საესტრადო ვოკალის სკოლა კიევის ეროვნულ უნივერსიტეტში. დაწერა რამდენიმე სიმღერა. არის სხვადასხვა კონკურსის ლაურეატი. ევროვიზიის შესარჩევ ტურში იგი ჟიურის მიერ იყო არჩეული. მისი სიმღერა „To Be Free“ იყო მოხსნილი, რადგან აღმოაჩინეს მსგავსება ლინდა პერის ერთ-ერთ საუნდრეკთან. მოკლე ვადაში იყო დაწერილი საბოლოო სიმღერა „Sweet People“, რომელშიც პლანეტის გადარჩენის მესიჯია ჩადებული. კლიპი მომღერალმა ჩერნობილთან ახლოს, ქალაქ პრიპიატში იყო გადაღებული. ვიკისაწყობში არის გვერდი თემაზე: ალიოშა ოფიციალური საიტი დაარქივებული 2021-01-20 საიტზე Wayback Machine.
გვინეის ყურე

გვინეის ყურე (ინგლ. Gulf of Guinea, ფრანგ. golfe de Guinée, ესპ. Golfo de Guinea, პორტ. Golfo da Guiné) — ატლანტის ოკეანის ნაწილი, რომელიც მდებარეობს აფრიკის დასავლეთ სანაპიროსთან, ლოპესის კონცხსა და სამი წერტილი კონცხს შორის. ყურის ტერიტორიაზე გადის, როგორც ეკვატორი, ასევე ნულოვანი მერიდიანიც. ყურის სანაპირო ზოლში ხშირი სამდინარო ქსელებია შექმნილი, რასაც ძირითადად მდინარე ნიგერისა და ვოლტის დელტები ქმნის. გვინეის ყურის ჩრდილოეთით მდებარეობს ბენინისა და ბიაფრას მცირე ყურეები. გვინეის ყურეში მოიპოვებენ ნავთობსა და ბუნებრივ აირს. ეკვატორული გვინეა განა ↑ Limits of Oceans and Seas, 3rd edition. International Hydrographic Organization (1953). დაარქივებულია ორიგინალიდან — 2011-10-08. ციტირების თარიღი: 7 თებერვალი, 2010.
კონსტანტინ I (შოტლანდია)

კონსტანტინ I (შოტ.-გელ. Causantín mac Cináeda; გ. 877) — პიქტების მეფე. კონსტანტინი იყო შოტლანდიის მეფის კენეთ I-ის ვაჟი, მან შესძლო თავისი ბიძის დონალდ I-ის გარდაცვალების შემდეგ 862 წელს გამეფება. კონსტანტინს ხშირად უწევდა ბრძოლები ვიკინგებთან და ჩრდილოეთ ბრიტანეთთან, 877 წელს ერთ-ერთი ასეთი თავდაცვითი ბრძოლის დროს იგი მოკლეს. მეფეს დარჩა ერთადერთი ვაჟი დონალდი, რომელიც მოგვიანებით შოტლანდიის მეფე გახდა დონალდ II-ის სახელით. The Annals of Ulster, AD 431–1201, CELT: Corpus of Electronic Texts, 2003, http://www.ucc.ie/celt/published/T100001A/index.html. წაკითხვის თარიღი: 2007-10-02 Chronicon Scotorum, CELT: Corpus of Electronic Texts, 2003, http://www.ucc.ie/celt/published/T100016/. წაკითხვის თარიღი: 2007-10-29 Lebor Bretnach (The Irish version of the Historia Britonum of Nennius), CELT: Corpus of Electronic Texts, 2002, http://www.ucc.ie/celt/published/T100028/. წაკითხვის თარიღი: 2008-10-04 Anderson, Alan Orr (1990), Early Sources of Scottish History A.D. 500 to 1286, I (2nd რედ.), Stamford: Paul Watkins, ISBN 1-871615-03-8
პოსტ-მეტალი

პოსტ-მეტალი — მუსიკის ჟანრი, რომელშიც ერთმანეთშია შერწყმული პოსტ-როკი და მძიმე მეტალი. მას ახასიათებს დაბალ ტონებზე აწყობილი გიტარები დისტორშენით, მძიმე ატმოსფერო, სიმღერის სტრუქტურის თანდათანობითი განვითარება და მინიმალური ყურადღება ვოკალზე. ლეიბლის Hydra Head Records მფლობელმა და ჯგუფ Isis ლიდერმა აარონ ტერნერმა პირველად უწოდა ამ ჟანრს „ჩაფიქრებული კაცის მეტალი“, იმის სადემოსტრაციოდ, რომ მისი ჯგუფი ცდილობდა გაქცეოდა ჩვეულებრივი მეტალის ჩარჩოებს. „პოსტ-მეტალი“ მზარდი ჟანრის რჩეული სახელია, თუმცა მას უწოდებენ ასევე „მეტალგეიზს“ და „ჰიპსტერ მეტალს“. ↑ ჯონ კარამინიკა. The alchemy of art-world heavy metal. ნიუ-იორკ ტაიმსი. დაარქივებულია ორიგინალიდან — 2005-09-27. ციტირების თარიღი: 20 სექტემბერი, 2005. ↑ შოუნ ბოსლერი. Record review of Jarboe and Justin Broadrick's 'J2'. Pitchfork Media. დაარქივებულია ორიგინალიდან — 2008-03-29. ციტირების თარიღი: 2008-08-25.
სლაჯ-მეტალი

სლაჯ-მეტალი — მძიმე მეტალის ქვეჟანრი, რომელშიც ერთმანეთსაა შერწყმული დუმ მეტალის, ჰარდკორ პანკის, გრანჟისა და სამხრეთული როკის ელემენტები. სლაჯ-მეტალი, ჩვეულებრივ, ატონალური და აბრაზიულია, რომელშიც ხშირად შევხვდებით მყვირალა ვოკალს, ინსტრუმენტებს მძიმე დისტორშენით და მკვეთრად კონტრასტულ ტემპებს. სტილში მნიშვნელოვანი ფიგურაა ჯგუფი Melvins ვაშინგტონიდან, თუმცა მრავალი მისი ადრეული პიონერები ლუიზიანიდან იყვნენ. ↑ 1.0 1.1 Doom metal. Allmusic. დაარქივებულია ორიგინალიდან — 2010-10-17. ციტირების თარიღი: 2008-09-02.
ლენა მაიერ-ლანდრუტი

ლენა მაიერ-ლანდრუტი (გერმ. Lena Meyer-Landrut; დ. 23 მაისი, 1991, ჰანოვერი, გერმანია) — გერმანელი მომღერალი. 2010 წელს მან დაწერა სიმღერა „Satellite“, რომელიც საკმაოდ პოპულარული აღმოჩნდა და ევროვიზიის სიმღერის კონკურსზე 246 ქულით გამარჯვება მოიპოვა. ლენა მაიერ-ლანდრუტი დაიბადა 1991 წელს ქალაქ ჰანოვერში. ის არის ცნობილი დიპლომატის ანდრესა მაიერ ლანდურტის შვილი. ბავშვობაში ის შევიდა ცეკვაზე და უკვე 15 წლის ასაკში მას შეეძლო ეცეკვა როკ-ენ-როლი, ჯაზი, ჰიპ ჰოპი. სწორედ მისმა საცეკვაო მრავალფეროვნებამ გამოიწვია მისი სოლო კარიერის დაწყება. იგი აგრეთვე არის ცნობილი მსახიობი და თამაშობს გერმანიის ბევრ სერიალში. 2010 წელს მან მიიღო ატესტატი და დაამთავრა ჰანოვერის უმაღლესი სკოლა. 2010 წლის 12 მარტს მისმა სიმღერამ სახელწოდებით Satellite მოიპოვა ევროვიზიის ფინალური საგზური ოსლოში. ამ ხნის განმავლობაში მისი ვიდეო იუთუბზე 3 (პირველი ნახევარფინალის შემდეგ 9,5) მილიონჯერ იქნა ნანახი. ევროვიზიის სიმღერის კონკურსზე თავისი სიმღერით მან დიდი უპირატესობით მოიპოვა პირველი ადგილი. ლენა მაიერ-ლანდრუტი Facebook-ზე ლენა მაიერ-ლანდრუტი კინოფილმების ინტერნეტ-მონაცემთა ბაზაში ვიკისაწყობში არის გვერდი თემაზე: ლენა მაიერ-ლანდრუტი ↑ Deutsche Nationalbibliothek Record #141086572 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a>